+-----------------------------------------------------------------------+
| การประกอบธุรกิจของแต่ละสายผลิตภัณฑ์                                         |
+-----------------------------------------------------------------------+

(1) ลักษณะผลิตภัณฑ์และบริการ

เครื่องแก้วโอเชียนกลาสจัดจำหน่ายภายใต้เครื่องหมายการค้า โดยแบ่งเป็นสองตลาดหลัก ได้แก่

ตลาดภายในประเทศ การจัดจำหน่ายผลิตภัณฑ์โอเชียนกลาสภายในประเทศ ดำเนินการ 2 วิธี
คือการขายผ่านตัวแทนจำหน่ายและพนักงานขายของบริษัท ทั้งนี้
สัดส่วนของการขายผ่านตัวแทนจำหน่ายต่อการขายโดยพนักงานบริษัท เท่ากับ 35 : 65
สำหรับยอดขายภายในประเทศในปีที่ผ่านมา เป็นร้อยละ 34 ของยอดขายรวม และลดลงจากปี
2546 เท่ากับร้อยละ 4.81

ตลาดต่างประเทศ บริษัทจำหน่ายโดยการผ่านตัวแทนจำหน่ายทั้งหมด
โดยแบ่งตัวแทนจำหน่ายออกเป็น 2 ประเภท คือแบบ Exclusive กับ Non Exclusive
สำหรับการแต่งตั้งตัวแทนแบบ Exclusive จะกำหนดตามภูมิภาคหรือตามประเภทธุรกิจ ทั้งนี้
ในปีที่ผ่านมา บริษัทมีสัดส่วนการขายผ่านตัวแทนประเภท Exclusive ต่อประเภท Non
Exclusive เท่ากับ 72 : 28 โดยมียอดขายต่างประเทศทั้งสิ้น คิดเป็นร้อยละ 66
ของยอดขายรวม และมีอัตราส่วนเพิ่มขึ้นในรูปเงินบาทเท่ากับร้อยละ 4 เมื่อเปรียบเทียบกับปี 2546

ตลาดหลักในต่างประเทศ ได้แก่

ตลาดเอเชีย ออสเตรเลีย และ โอเชียเนีย = 80 %

ตลาดอื่น ๆ = 20 %

ในปี 2547 หลังจากที่บริษัท ฯ ได้รับโอนกิจการทั้งหมดของบริษัทย่อย ทำให้บริษัท ฯ
ได้สิทธิประโยชน์ในการส่งเสริมการลงทุน (BOI) ประเภทของสิทธิประโยชน์มีรายละเอียด
ดังต่อไปนี้

บัตรส่งเสริมการลงทุน เลขที่ 1909/อ./2547 (เป็นการรับโอนจากการรับโอนกิจการจากบริษัท
โอเชียน ซาซากิกลาส จำกัด ตามบัตรส่งเสริมเลขที่ 1154/สอ./2535 ลงวันที่ 26 สิงหาคม
2535)

สิทธิและประโยชน์ –
ให้ผู้ได้รับการส่งเสริมได้รับสิทธิและประโยชน์เท่าที่เหลืออยู่ตามบัตรส่งเสริมเลขที่
1154/สอ./2535 ลงวันที่ 26 สิงหาคม พ.ศ. 2535 คือ

1.  ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ตามมาตรา 26
    ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักร ตามมาตรา
    25
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

ตามมาตรา 37 ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

(2) การตลาดและภาวะการแข่งขัน

ก. นโยบายและลักษณะการตลาด

บริษัทจัดกลุ่มลูกค้าหลักออกเป็น 4 กลุ่ม คือ

1. กลุ่มลูกค้าที่อยู่ในธุรกิจบริการด้านอาหาร และเครื่องดื่ม เช่น โรงแรม ภัตตาคาร ร้านอาหาร

2. กลุ่มลูกค้าสถาบันที่ใช้สินค้าบริษัทเป็นของแจกแถม หรือส่งเสริมการขาย เช่น ธุรกิจเครื่องดื่ม
ธุรกิจการเงินและธนาคาร เป็นต้น

3. กลุ่มลูกค้าที่ซื้อไปใช้ในครัวเรือน ซึ่งบริษัทจำหน่ายผ่านทางธุรกิจค้าปลีก เช่น
ห้างสรรพสินค้าต่าง ๆ

4. กลุ่มลูกค้าที่ซื้อสินค้าของบริษัทไปพัฒนาในรูปแบบต่าง ๆ เพื่อจำหน่ายในช่องทางค้าปลีก เช่น
นำไปใช้เป็นบรรจุภัณฑ์ใส่แยม เนยถั่ว เป็นต้น

นโยบายการตลาดของบริษัท : การดำเนินธุรกิจของบริษัทไม่ขึ้นอยู่กับลูกค้าเพียงรายเดียว
หรือน้อยราย และในปีที่ผ่านมาสัดส่วนการขายระหว่างตลาดในประเทศกับตลาดต่างประเทศ เท่ากับ
34:66

ข. ภาวะการแข่งขัน

จากปัจจัยทางเศรษฐกิจในประเทศ
ทำให้ตลาดโดยรวมในประเทศไม่สามารถที่จะเติบโตได้ตามที่คาดการณ์ไว้ ดังนั้น ในปี 2547
ผู้ผลิตส่วนใหญ่ในประเทศยังคงต้องให้ความสำคัญกับตลาดส่งออก
โดยมูลค่าการส่งออกรวมทั้งหมดของทั้งสามพิกัด คือ 7013.29, 7013.39 และ 7013.99
เพิ่มขึ้นประมาณ 11 เปอร์เซ็นต์จากปี 2546 เนื่องจาก
ตลาดส่งออกยังคงมีการขยายตัวอย่างต่อเนื่อง
สำหรับการแข่งขันในตลาดต่างประเทศยังคงเน้นในเรื่องของคุณภาพสินค้าและการออกแบบผลิตภัณฑ์ใหม่
ๆ

เนื่องจากกำลังการผลิตในส่วนขยายที่บริษัทได้ตัดสินใจลงทุนจะเริ่มสามารถผลิตสินค้าออกมาได้ในปี
2548 ทำให้ในช่วงปี 2547
ปริมาณการผลิตของบริษัทยังคงมีไม่เพียงพอที่จะตอบสนองต่อความต้องการของตลาดโดยรวมทั้งหมด
ทั้งในและต่างประเทศ ดังนั้น ในปี 2547 ที่ผ่านมา
บริษัทจึงมุ่งเน้นที่จะให้ความสำคัญกับตลาดหลักที่มีอยู่มากกว่าการขยายตลาดใหม่ อย่างไรก็ตาม
บริษัท ได้เริ่มศึกษาและเปิดตลาดรัสเซียและกลุ่มตลาดในกลุ่มประเทศ CIS
ซึ่งเป็นตลาดที่น่าจะมีศักยภาพในอนาคต

(3) การจัดหาผลิตภัณฑ์หรือบริการ

1.  ลักษณะการจัดให้ได้มาซึ่งผลิตภัณฑ์เพื่อจำหน่าย บริษัทฯ มีโรงงานตั้งอยู่ที่นิคมอุตสาหกรรม

บางปู จังหวัดสมุทรปราการ มีกำลังการผลิตดังนี้

  --------------------------------------- ---------- ---------- ----------
  บริษัท โอเชียนกลาส จำกัด (มหาชน)            2547       2546       2545

  กำลังการผลิต (หน่วย:ตัน)                    49,100     44,600     40,200
  --------------------------------------- ---------- ---------- ----------

  กำลังการผลิตเพิ่มขึ้นเมื่อเปรียบเทียบกับปี 2546 เนื่องจากการปรับปรุงและพัฒนาการออกแบบ

เตาหลอม ซึ่งได้ดำเนินการไปในช่วงปลายปี 2546 ทำให้สามารถเพิ่มกำลังการผลิต
เพื่อรองรับความต้องการ

ของตลาดได้

  บริษัทฯ ได้พิจารณาสั่งซื้อเครื่องจักรเพื่อเพิ่มกำลังการผลิตในกลางปี 2548

  การจัดหาวัตถุดิบเพื่อการผลิต บริษัทฯ ได้ดำเนินการจัดซื้อจัดหาวัตถุดิบตามมาตรฐานงานจัดซื้อ

ทั่วไป ภายใต้การตรวจสอบจากหน่วยงานภายนอก และระบบคุณภาพ ISO 9001 โดยที่ผ่านมาไม่พบปัญหาแต่

อย่างใด

  ผลกระทบต่อสิ่งแวดล้อม บริษัทฯ ยังคงให้หน่วยงานภายนอกเข้ามาดำเนินการตรวจสอบผล

กระทบต่อสิ่งแวดล้อมอย่างสม่ำเสมอ ตามมาตรฐานของระบบคุณภาพ ISO 9001 และมอก. 18001

(4) งานที่ยังไม่ได้ส่งมอบ

ไม่มี